На основу члана 40. став 1.тачка 7. Статута општине Инђија („Службени лист општине Инђија“ број 5/19),

Скупштина општине Инђија , на седници одржаној дана 22. јула 2019.године, донела је

**ОДЛУКУ**

**О ДОПУНИ ЕТИЧКОГ КОДЕКСА ПОНАШАЊА НОСИЛАЦА ЈАВНИХ**

**ФУНКЦИЈА ЛОКАЛНЕ САМОУПРАВЕ ОПШТИНЕ ИНЂИЈА**

**Члан 1.**

У Етичком кодексу понашања носилаца јавних функција локалне самоуправе општине Инђија („Службени лист општина Срема“ број 17/05) у члану 14. додаје се став 2. који гласи:

„Начин пријављивања и управљања приватним интересима јавних функционера у поступку доношења општих аката, уређује се посебном одлуком Скупштине општине.“

**Члан 2.**

Ова Одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:02-129/2019-I Председник**

**Дана:22. јула 2019.године**

**Инђија Милан Предојевић**

**ОБРАЗЛОЖЕЊЕ**

Правни основ за доношење Одлуке о допуни Етичког кодекса понашања носилаца јавних функција локалне самоуправе општине Инђија, садржан је у члану 40. став 1.тачка 7. Статута општине Инђија („Службени лист општине Инђија“ број 5/19), којим је регулисана надлежност Скупштине општине за доношење прописа и других општих аката.

Етичког кодекса понашања носилаца јавних функција локалне самоуправе општине Инђија, донет је од стране Скупштине општине 2005. године, и истим су утврђени етички стандарди понашања на које се обавезује функционер локалне самоуправе у обављању јавне функције. Јавни функционери имају значајан утицај на процес доношења одлука и других општих аката и велику могућност да подреде јавни интерес приватном, а у циљу отклањања ризика од корупције , јавни функционер је дужан да пријави приватни интерес у вези са одлуком или другим општим актом у чијем доношењу учествује.Управо та обавеза функционера уређена је чланом 14. Кодекса, којим је прописано да, ако функционер има приватни интерес, у ствари о којој расправља и одлучује орган или тело чији је он члан, дужан је да пријави постојање приватног интерес и да се уздржи од било какве изјаве или гласања о питањима у вези којих има приватни интерес.

Како није уређен начин и поступак пријаве приватног интереса јавних функционера , предлаже се допуна члана 14. Кодекса, која упућује да ће се посебном одлуком Скупштине општине уредити начин пријављивања и управљања приватним интересима јавних функционера, у поступку доношења општих аката.

С обзиром на изнето, предлаже се Скупштини општине да Одлуку о допуни Етичког кодекса понашања носилаца јавних функција локалне самоуправе општине Инђија, усвоји у тексту како је дат у материјалу.

Одељење за правне и скупштинске послове